Kindlasti on väga suurel osal inimestel unistus saada kas rikkaks või kuulsaks, edukaks või tahaks lausa neid kõiki. Kui sul on  rikas isa või ema, võidad miljoni või juhuste tõttu saad hea töö, siis sul on vedanud. 75% meist, kellel nii vedanud ei ole, võivad neid nippe järgida:    [b]1. Jäta endast jälg maha.[/b] Igal pool räägitakse, et ole julge ja tubli jne, aga tõde on see, et see tõesti töötab.    Tahtsin saada populaarse Eesti ajakirja kaasajakirjanikuks ja proovisin algul toimetajale meilida, ei töötanud, natuke aitas kõne, kuid kõige suurem abi oli juhuslikust kohtumisest.    Ühel üritusel  märkasin teda seismas ja ootamas ürituse algust. Läksin ta juurde, tutvustasin end lühidalt ning mainisin ka ära, et pean blogi. Leppisime kokku, et saadan talle blogi aadressi. Ja teate mis - talle mu blogi meeldis, mu kirjutamine meeldis ning sain tööle!    Seega, kui tead, kedagi kellega tahaksid kohtuda, kes võiks sind aidata kuskile tööle saamisel või oleks hea tutvus - otsi üritus, mis on vaiksem ja väiksem ning sellel inimesel oleks võibolla mõni minut sinuga rääkida, passi peale sobivat hetke ja  mine rääkima. Hea mõte on ka hiljem minna veel rääkima või juttu edasi arendada.    [b]2. Tööintervjuul kanna väga viisakaid riideid.[/b]    Sa võid küll mõelda, ah et mis see ka ära ole kannan teksasid ja kampsunit, aga minu kogemus on näidanud, et tööle võetakse 100% suurema tõenäosusega just see inimene, kes kannab viisakamaid riideid (ülikond, pintsak, pikk pliiatsseelik vms).    Samuti võiks olla korrektne ka soeng ja meik ja jalanõud. Pane tähele oma rühti istudes ning  katsu mitte mängida esemetega käes (nt pliiats, mapiäär) või jalgadega, kõik see häirib tööandjat. Ning kriitiline küsimus on ka isiklik hügieen.    [b]3. Jäta endast unustamatu mulje.[/b] Suhtlen väga palju erinevate inimestega, ning püüan endast alati väga hea mulje jätta. See on mind palju aidanud.    Naerata, ole viisakas, lase endal läbi särada, ole õnnelik aga mitte väga ärevil. Viska mõni kena nali, ole vaba. Just mõne nalja viskamine on alati närvilise õhu murdnud ning mind edasi  viinud. Leia endas see, mis teeb sinu eriliseks ja presenteeri seda teistele. Mind näiteks teeb mu sõbralik, kaasahaaravaid nalju tegev, arusaav isiksus teistele just meeldejäävaks.    Kui sa oled pigem häbelik või tagasihoidlik, siis mõtle järele, kas suudad endas leida selle sisemise jõu, et särada, sest reegline halle hiirekesi kuskile ei võeta.    [b][/b]  [b]4. Kogu tutvusi.[/b] Nagu kõik peaksid juba teadma - tutvused aitavad sind igale poole.    Nii on ka minuga.  Kogun erinevaid tutvusi ja mitte ainult seetõttu, et mulle meeldib suhelda, vaid ka seetõttu, et kunagi ei tea, mis valdkonnast inimese abi on mul tarvis. Hea on, kui mul on inimese meil või telefoninumber, et saaksin ta kohe kätte ja muret kurta ning abi leida ja reegel on see, et abi leiab alati.    [b][/b]  [b]5. Leia ala, milles sa väga hea oled ning arenda seda edasi.[/b]    Kas sulle meeldib disainida, kirjutada, fotografeerida, tantsida, rattaga sõita? Otsi endale grupp, klubi,  seltskond, kus saaksid seda edasi arendada. Klubiga koos saate juba üles astuda, teha näitusi, esineda, näidata ennast koos. See võibki olla selleks lahtilöögiks, kust just sind avastatakse.    [b][/b]  [b]6. Promo ennast. [/b]Tee tasuta tööotsi, kuuluta, paku, otsi võimalust, kus end näidata saad.    Rõhuta seda, miks just sina oled teistest parem ning usu seda ise ka! Inimestele meeldib, kui nad midagi tasuta saavad ning see meelestab neid juba sinu suhtes hästi ja uudised  levivad. Kui teed head tööd, siis võid kindel olla, et töö räägib ise sinu eest.    Aga siit ka loo moraal - ole võimeline pakkuma kvaliteetset tööd ning arvesta ka võimalike kliendi murede ja soovidega.    [b][/b]  [b]7. Hoia oma sõprade, sugulaste ja tutvustega sidet.[/b] Usun, et kellelegi ei meeldi kui kuskilt vana tuttav välja ujub ja mõnda teenet soovib.    Seega on väga tähtis hoida kontakti inimestega, kes on sulle tähtsad, kes on sinu tuttavad, koolikaaslased. Muidugi ei  ole võimalik KÕIGIGA kontakti hoida, kuid aeg-ajalt kokku juhtudes võiksid lihtsalt "tere" asemel ka peatuda ja mõne sõna pikemalt juttu ajada.    Mitte ainult pole see viisakas vaid ka mõistlik teada saamaks, millega teine inimene tegeleb ja talle teada andmaks millega sina tegeled, sest äkki võib sul teda kunagi vaja minna või temal sind.    [b][/b]  [b]8. Aita inimesi.[/b] Minu käest on palju nõu küsitud erinevate alade kohta, kuidas ma küll nii kaugele olen jõudnud ja kuidas  saaks ka küsija sama kaugele jõuda.    Siinkohal pean ilmselt ära mainima, et pildistan pulmi ja väga edukalt. Sain just jala moefotograafia ukse vahele ning olen väga õnnelik kuid võib öelda ka, et väga edukas.    Ma olen alati olnud nõus inimesi aitama ning vastutasuks on ka nemad mind aidanud. Käsi peseb kätt. Kuid ma ei tee seda ainult seetõttu. Minu inimlik pool tunneb siirast heameelt kui aitan inimest natukenegi ja see tema elule kaasa aitab. Ka väikesed heateod aitavad kaasa  suurele eesmärgile!    [b][/b]  [b]9. Eksponeeri oma loomingut.[/b] Internet on kõikvõimas.    Kui oled tegija, siis otsi kokku tegijate andmeid koondavad lehed, ning pane end sinna kirja. Otsi koostööpartnereid. Tee koduleht, blogi. Lisa sinna oma loomingut, twitterda, youtube'i, myspace'i. Mis iganes variante sa veel välja mõtled, suhtle. Ja kindlasti ära unusta oma orkutis seda eksponeerida, nii oled rohkematele inimestele kättesaadav ja nähtav!    Aga ole ettevaatlik, ära  iseend liiga eksponeeri. Tean vähemalt kümmetkonda juhtumit, kus inimest pole kas palgatud või tööks sobivaks peetud just seetõttu et tema kontol (kas orkutis, rate.ee-s) on liiga kompromiteerivad, paljastavad või muidu sündsusetud pildid.    [b][/b]  [b]10. Ole ise aktiivsem pool![/b] See punkt võtab kokku kõik eelmised.    Ära ole passiivne ja oota vestlusel, kuni sinu käest midagi küsitakse. Ole aktiivne - võta jutulõnga ots enda kätesse ning juhi vestlus just selles suunas, mis  sulle vajalik on.    Ära oota kuni mõni agent sulle helistab, võta tema number ja helista ise, müü oma loomingut, kuid ära ole väga agressiivne. Võib isegi mainida, et keegi teine oli huvitatud.. see nipp ka tavaliselt toimib, muidugi juhul, kui sinu looming või muu, millega üritad edasi pürgida, on väga hea.    Tutvusta end ise, ära oota, kuni keegi äkki sulle end tutvustab. Liigu kinnistel üritustel ringi ja suhtle inimestega. Korralda ise üritusi ja kutsu sinna vajalikke inimesi.    Tutvusta end võistlustel žüriile, hindajatele, õhtujuhtidele, tähtsatele inimestele ning jäta endast unustamatu mulje - see tuleb sulle kindlasti kasuks.    Kus näed, et olukord hakkab käest ära minema, jällegi - võta ohjad enda kätte ja katsu lahendada olukord enda kasuks. Mitte ainult ei olda õnnelik, et kõik sai korda vaid sa jääd ka meelde inimesena, kes selle korda tegi.    [b][/b]  [b]Ning kõige lõpuks - ära ole jäärapäine! [/b]Püüa aru saada, et elus on mõnikord nii,  et pead natuke asju teisest vaatenurgast vaatama. Ära võta neid olukordi nii, et pead ennast muutma vaid pigem nii, et pead asju teise vaatenurga alt nägema, siis saad paremini aimu sellest mis toimub ning usu mind - see tuleb kasuks nii sinu enda puhul kui ka kõigile teistele.